डीडवाना| छात्र संगठन एसएफआई द्वारा विभिन्न मांगो को लेकर सोमवार को शिक्षा मंत्री के नाम कॉलेज प्राचार्य को ज्ञापन सौंपा। ज्ञापन में बताया कि राजकीय बांगड़ महाविद्यालय में पास किया तो प्रवेश दो, सभी सरकारी संस्थानों में रिक्त शिक्षकों के पदों को भरा जाए, शहीद भगत सिंह, राजगुरु और सुखदेव को सम्मान पूर्वक शहीद का दर्जा दिया जाए, प्रत्येक जिला मुख्यालय पर महिला महाविद्यालय खोला जाए, खेल प्रतिभाओं के लिए खेल नीति घोषित की जाए, सभी सरकारी शिक्षण संस्थानों में पुस्तकालय व प्रयोगशाला की सुविधाओं में सुधार किए जाने सहित 20 मांगो को लेकर छात्र संगठन ने ज्ञापन सौंपा। इस मौके पर तहसील अध्यक्ष सुरजीत यादव, महासचिव अशरफ अबरार, विकास गोदारा, विकास रणवां, बोदूराम प्रजापत, शिवराज सिंह आदि मौजूद थे।